KAPOSVÁR MEGYEI JOGÚ VÁROS
NÉMET NEMZETISÉGI ÖNKORMÁNYZATA 1. sz. változat

**Előterjesztés**

**a 2018. évi ellenőrzési jelentésről**

A Nemzetiségi Önkormányzat belső ellenőrzését Kaposvár Megyei Jogú Város Polgármesteri Hivatalának Ellenőrzési Irodája látja el.

Az Ellenőrzési Iroda 2018. évi ellenőrzési munkaterve a Német Nemzetiségi Önkormányzatra vonatkozóan 1 db ellenőrzést tartalmazott 10 ellenőri nappal számolva.

A tervezett ellenőrzést az Ellenőrzési Iroda végrehajtotta. Az ellenőrzés tényleges ellenőri napjainak száma: 10 nap volt. A Nemzetiségi Önkormányzattal kapcsolatos egyéb tevékenységekre fordított idő: 2 nap volt.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (továbbiakban: Bkr.) 48. §-a alapján, az államháztartásért felelős miniszter által közzétett módszertani útmutató figyelembevételével el kell készíteni a költségvetési szervek éves ellenőrzési jelentését.

Az éves jelentésnek az alábbiakat kell tartalmaznia:

I. a belső ellenőrzés által végzett tevékenység bemutatása önértékelés alapján az alábbiak szerint:

I/1. az éves ellenőrzési tervben foglalt feladatok teljesítésének értékelése;

I/2. a bizonyosságot adó tevékenységet elősegítő és akadályozó tényezők bemutatása;

I/3. a tanácsadó tevékenység bemutatása;

II. a belső kontrollrendszer működésének értékelése ellenőrzési tapasztalatok alapján az alábbiak szerint:

II/1. a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;

II/2. a belső kontrollrendszer öt elemének értékelése;

III. az intézkedési tervek megvalósítása.

A Német Nemzetiségi Önkormányzat 2018. éves ellenőrzési jelentése – mely az előterjesztés mellékletét képezi - a Bkr. előírásainak megfelelően elkészült.

Kérem a Tisztelt Képviselőtestületet, hogy a 2018. évi ellenőrzési jelentésről szóló előterjesztést tárgyalja meg és fogadja el.

**Kaposvár, 2019. március 19.**

 **Knollné Hidasy Erzsébet**

 elnök

**HATÁROZATI JAVASLAT:**

Kaposvár Megyei Jogú Város Német Nemzetiségi Önkormányzatának Képviselőtestülete megtárgyalta és elfogadta a 2018. évi ellenőrzési jelentést.

Felelős: Knollné Hidasy Erzsébet elnök

Közreműködik: Kiss Brigitta belső ellenőrzési vezető

Határidő: 2019. április 30.